open-index/open-wikipedia-markdown huggingface dataset:
Warén

**Warén** sukunimenä oli Suomessa 13. helmikuuta 2023 yhteensä 34 henkilöllä.  Tunnettuja Waréneja ovat muun muassa:

* Axel Warén (1869–1899), suomalainen yhteiskuntatieteilijä
* Eliel Jonathan Warén (1854–1928), suomalainen lääkäri ja lintutieteilijä
* Erkki Warén-Waris (1888–1939), ylilääkäri
* Filip Warén (1864–1901), suomalainen toimittaja ja taloudenhoitaja
* J. I. Warén (1851–1912), suomalainen upseeri ja muistelmateoksen kirjoittaja
* Jaakko Warén (s. 1970), amerikansuomalainen säveltäjä ja musiikkituottaja
* Katri Warén-Waris (o.s. Cannelin, 1891–1973), suomalainen tekstiilitaiteilija
* Klaus Waris, ent. Warén (1914–1994), suomalainen taloustieteilijä, professori ja Suomen Pankin pääjohtaja
* Matti Warén (1891–1955), suomalainen taidemaalari.
* Paavo Warén (1872–1933), suomalainen toimittaja.

Johannes (Johan) Warénilla, alkujaan Johannes Varis Rautalammilta, oli yksi tytär ja yhdeksän poikaa, jotka olivat kaikki kirjallisesti lahjakkaita. Monista tuli ammattikirjoittajia. Axel, Eliel, Filip, Johannes Immanuel (Jussi) ja Paavo olivat hänen poikiaan, ja Matti Elielin poika.

## Lähteet
André Kuipers

**André Kuipers**  (s. 5. lokakuuta 1958) on alankomaalainen lääkäri ja Euroopan avaruusjärjestö ESA:n avaruuslentäjä. 

Kuipersista tuli virallisesti toinen alankomaalainen ja kolmas alankomaalaissyntyinen astronautti lennon Sojuz TMA-4 laukaisun myötä 19. huhtikuuta 2004. Kuipers palasi Maahan 11 päivää myöhemmin lennolla Sojuz TMA-3.

Kuipers palasi ensimmäisenä alankomaalaisena astronauttina avaruuteen. Hänet valittiin Kansainvälisen avaruusaseman (ISS) retkikuntien 30 ja 31 miehistöön. Hänet laukaistiin avaruuteen 21. joulukuuta 2011 lennolla Sojuz TMA-03M. Lennon nimi oli *PromISSe*. Hän palasi Maahan 1. heinäkuuta 2012.

Kuipers valmistui lääketieteen tohtoriksi (MD) Amsterdamin yliopistosta vuonna 1987. Kuipersin teini-ikäinen unelma astronautin työstä toteutui vuonna 1998 kun hänet valittiin Euroopan astronauttijoukkoihin. Hän on naimisissa ja hänellä on kolme tytärtä ja poika.

Kuipers lähti ns. DELTA-lennolle (Dutch Expedition for Life Science, Technology and Atmospheric Resarch) avaruuteen 19. huhtikuuta 2004 lennolla Sojuz TMA-4. Hän suoritti 21 koetta avaruusasemalla: fysiologisia, biologisia, mikrobiologisia, lääketieteellisiä, teknologian kehittämiseen, fysiikkaan ja maapallon tarkkailuun liittyviä. Ehkä kuuluisin koe liittyi kasvien kasvuun: *Seeds in Space*. Kuipers vertaili alankomaalaisten ala-asteen oppilaiden avustuksella kasvien kasvua kiertoradalla ja Maassa.

## Lähteet

## Aiheesta muualla

* ESA: André Kuipers 
*Spacefacts: André Kuipers 
*André Kuipers Twitterissä
*André Kuipersin PromISSe-lennon ESAn sivut
*PromISSe-lennon ESAn blogi
*PromISSe-lennon André Kuipersin blogi
Millionaires

**Millionaires** on yhdysvaltalaisten sisarusten Melissa Marien ja Allison Greenin muodostama electropop-yhtye. Yhtye on kotoisin Orangen piirikunnasta Kaliforniasta. Yhtyeessä oli aiemmin kolmantena jäsenenä Dani Artaud.

Vuonna 2007 perustettu yhtye tunnetaan kappaleista, jotka yhdistävät epäsiveellisiä sanoituksia kuplivaan electropop-soundiin. Yhtyeen imago ja sanoitukset ovat tuoneet yhtyeelle merkittävää huomiota vaikka Millionairesin musiikin kaupallinen menestys on vielä ollut vaatimatonta. Millionaires on julkaissut 3 EP:tä ja yhden singlen ”Stay The Night”, joka käväisi listoilla Britanniassa. Debyyttialbumi on ilmestymässä vuoden 2011 aikana.

Millionairesin Ikki Twinsin kanssa esittämä kappale ”Ooh Uh Huh” on MTV:n *A Double Shot at Love* tosi-tv-sarjan tunnusmusiikkina. Samoin yhtyeen kappale ”Hey Rich Boy” on ollut MTV:n *Teen Cribs*-sarjan tunnusmusiikkina. Millionaires on myös esiintynyt MTV:n TRL-sarjassa vuonna 2008.

## Lähteet

## Aiheesta muualla
*
Harri Ahola

**Harri Ahola** (s. 26. helmikuuta 1968 Kerava) on suomalainen jääkiekkovalmentaja.

Hän oli Mestiksessä pelaavan Kiekko-Vantaan päävalmentaja kausilla 2007–2010. Tätä aikaisemmin Ahola toimi Keravan Shakersin, Järvenpään Haukkojen ja Jokereiden juniorijoukkueiden valmentajana, kaudet 1999–2000 ja 2000–2001 Haukkojen päävalmentajana.

Lisäksi hän on toiminut eri ikäluokkien maajoukkueen päävalmentajana ja Suomen Jääkiekkoliiton kykyjenetsijänä vuodet 2004–2006. Ahola on valittu Mestiksen All-Stars -valmentajaksi vuonna 2000.

Syyskuussa 2021 Ahola tuomittiin kahdesta törkeästä veropetoksesta ja kirjanpitorikoksesta seitsemän kuukauden ehdolliseen vankeuteen.

## Lähteet
Kleitoniat

**Kleitoniat** (*Claytonia*) on kasvisuku hetekaalikasvien heimossa, aiemmin portulakkakasveissa. Sukuun kuuluu 33 lajia, joita esiintyy alkuperäisenä Pohjois-Amerikassa, Keski-Aasiassa ja Itä-Siperiassa. Joitakin mehevävartisimpia lajeja kasvatetaan salaateiksi. Esimerkiksi kivikkotarhoissa kasvatetaan alaskankleitoniaa (*C. sibirica*).

## Lajeja
* *[[Claytonia acutifolia]]*
* *[[Claytonia arctica]]*
* *[[Claytonia arenicola]]*
* *[[Claytonia caroliniana]]*
* *[[Claytonia cordifolia]]*
* *[[Claytonia exigua]]*
* *[[Claytonia gypsophiloides]]*
* *[[Claytonia lanceolata]]*
* *[[Claytonia megarhiza]]*
* *[[Claytonia multiscapa]]*
* *[[Claytonia nevadensis]]*
* *[[Claytonia ogilviensis]]*
* *[[Claytonia palustris]]*
* *[[Claytonia parviflora]]*
* *[[salaattikleitonia|Claytonia perfoliata]]* – salaattikleitonia eli talviportulakka
* *[[Claytonia rosea]]*
* *[[Claytonia rubra]]*
* *[[Claytonia sarmentosa]]*
* *[[Claytonia saxosa]]*
* *[[Claytonia scammaniana]]*
* *[[alaskankleitonia|Claytonia sibirica]]* – alaskankleitonia
* *[[Claytonia tuberosa]]*
* *[[Claytonia umbellata]]*
* *[[Claytonia virginica]]*
* *[[Claytonia washingtoniana]]*

## Lähteet
* Angiosperm Phylogeny Website: Montiaceae (taksonomialähde) Viitattu 2.1.2012. 

### Viitteet

## Aiheesta muualla
* Finto: Kassu – Kasvien suomenkieliset nimet: ''Claytonia''
* Suomen Lajitietokeskus: Kleitoniat – ''Claytonia''
* ITIS: ''Claytonia''
Boulogne-sur-Mer

**Boulogne-sur-Mer** [] on kaupunki tai kunta Pohjois-Ranskassa Englannin kanaalin rannikolla. Se on Pas-de-Calais’n departementissa oleva sous-préfecture eli arrondissementin pääkaupunki. Vuoden 2014 väestönlaskennassa sen väkiluku oli 42&nbsp;476. Vallankumouksen aikaan sen nimi oli Port-de-l'Union.

Argentiinalainen itsenäisyystaistelija José de San Martín kuoli Boulogne-sur-Merissa 1850. Argentiinassa on hänen muistokseen ranskalaiskaupungin mukaan nimensä saanut kaupunki Boulogne Sur Mer.

## Historia

Kaupungin alkuperäinen nimi on Gesoriaum, mutta 300-luvulla roomalaiset antoivat kaupungille nimen Bononia. Boulogne oli Rooman valtakunnan merkittävimpiä satamakaupunkeja ja yhdisti Britteinsaaret muuhun valtakuntaan. Claudius käytti satamaa lähtöpaikkana Britteinsaarten valtaukselle. Keskiajalla Boulognen oli Boullonaisin kreivikunnan keskus. 

Napoleon kokosi vuonna 1801 kaupunkiin 180&nbsp;000 miehen vahvuiset joukot Grande Arméen hyökätäkseen Britanniaan. Tapahtuman muistoksi kaupunkiin on pystytetty pylväs, jonka päässä on Napoleonin patsas. Horatio Nelson yritti hyökätä kaupunkiin, mutta kärsi tappion.

1905 Kaupungissa pidettiin ensimmäinen esperanton kielen kokous.

## Maantiede
Kaupungin läpi virtaa Lianejoki.

## Matkailu
Vuonna 1991 kaupungissa avattiin merikeskus Nausicaa. Se on tiedekeskus, joka on omistautunut meren ja ihmisen väliselle suhteelle. 

Boulognen linnamuseossa on esillä taidetta ja antiikin esineistöä.

## Talouselämä
Kaupungin talouselämä perustuu sen kalasatamaan, laivatelakkaan ja terästehtaaseen.

## Lähteet

## Aiheesta muualla

*Läänin (''Communauté d'Agglomération'') virallinen sivusto 
*Kaupungin virallinen sivusto
The Truth

**The Truth** voi tarkoittaa seuraavia asioita:
*The Truth, australialainen rockyhtye
*The Truth, suomalainen gospelyhtye
**[[The Truth (Aaron Hallin albumi)|The Truth]]*, Aaron Hallin albumi vuodelta 1993
**[[The Truth (Brady Sealsin albumi)|The Truth]]*, Brady Sealsin albumi vuodelta 1997
**[[The Truth (Princen albumi)|The Truth]]*, Princen albumi vuodelta 1997
**[[The Truth (Beanie Sigelin albumi)|The Truth]]*, Beanie Sigelin albumi vuodelta 2000
**[[The Truth (Spice 1:n albumi)|The Truth]]*, Spice 1:n albumi vuodelta 2005
**[[The Truth (TRU:n albumi)|The Truth]]*, TRU:n albumi vuodelta 2005
**[[The Truth (Bleeding Throughin albumi)|The Truth]]*, Bleeding Throughin albumi vuodelta 2006
**[[The Truth (Young Sidin albumi)|The Truth]]*, Young Sidin albumi vuodelta 2007
**[[The Truth (Basic Elementin albumi)|The Truth]]*, Basic Elementin albumi vuodelta 2008
**[[The Truth (Cherishin albumi)|The Truth]]*, Cherishin albumi vuodelta 2008
* "The Truth", Kygon ja Valerie Broussardin musiikkikappale vuodelta 2020
**[[The Truth (vuoden 2006 elokuva)|The Truth]]*, vuoden 2006 elokuva
**[[The Truth (vuoden 2012 elokuva)|The Truth]]*, vuoden 2012 elokuva
Musta kirja

**Musta kirja** tai **Mustakirja** voi tarkoittaa:
* Musta kirja (romaani), Orhan Pamukin romaani.
* Turun tuomiokirkon Mustakirja (*Registrum ecclesiae Aboensis*), Suomen keskiajan historian tärkein lähdeteos.
*Mustakirja (loitsukirja), suomalainen loitsuja ja manauksia sisältävä käsikirjoitus, jonka väitetty laatija on Vetelissä ja Halsualla asunut Aaprami Pöyrynen.
* Kapitalismin musta kirja.
* Kommunismin musta kirja.
*Musta kirja (pelaaminen), kasinoiden ylläpitämä kirja ei-toivotuista asiakkaista.
*Musta kirja, jota Suomen Sähkötukkuliikkeiden Liitto julkaisi sotavuosista lähtien 

## Katso myös
*Musta raamattu
Wilhelm Klingspor

**Wilhelm Klingspor** (1880–1963) oli ruotsalainen diplomaatti ja yritysjohtaja. Hän perusti Kinnevikin yhdessä Hugo Stenbeckin ja Robert von Hornin kanssa.

## Lähteet
Jääkiekon Elitserien-kausi 1993–1994

**Jääkiekon Elitserien-kausi 1993–1994** oli Ruotsin Elitserienin 19. kausi. Sarjaan osallistui 12 joukkuetta, ja sen voitti Malmö IF. Runkosarjan ykkönen oli Leksands IF, ja runkosarjan pistepörssin voitti ensimmäisenä ulkomaalaispelaajana Raimo Helminen. Pudotuspelien pistepörssin voitti Peter Forsberg IF Björklöven putosi sarjasta, ja sinne nousi AIK.

Hallitsevana mestarina kauteen lähti Brynäs IF, ja uutena joukkueena sarjaan oli noussut IF Björklöven. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä.

## Runkosarja
### Perussarja

### Jatkosarja

### Pistepörssi

## Pudotuspelit
### Tulokset

### Pistepörssi

## Lähteet
*SvenskHockey.com  
*Elite Prospects 
*
Kannettava internet-pääte

**Kannettava internet-pääte** ( eli **MID**) on kuluttajille suunnattu multimediakäyttöön sopiva kämmentietokone, joka tarjoaa langattoman yhteyden internet-palveluihin. Ne on suunniteltu tarjoamaan viihdettä, sisältöä, tietoa ja paikannuspalveluita pikemminkin henkilökohtaiseen kuin yrityskäyttöön. Ne mahdollistavat kaksisuuntaisen viestimisen ja tietojen tosiaikaisen jaon. MID-laitteet ovat tavallisesti suurempia kuin älypuhelimet, mutta pienempiä kuin ultrakannettavat tietokoneet. Kannettavia internet-päätteitä kuvataan usein älypuhelimien ja taulutietokoneiden väliin jäävän tyhjiön täyttäjiksi. Niiden avulla käyttäjät voivat helposti ottaa yhteyttä toisiinsa ja pysyä yhteydessä täysin langattomasti paikasta riippumatta.

## Katso myös
* Ultrakannettava
* Moblin
* Ubuntu Mobile
* WiMAX
* Minikannettava
* CrunchPad
* Älypuhelin
* Android
* Maemo

## Aiheesta muualla
*blogit.digitoday.fi
Olkinuora

**Olkinuora** on suomalainen sukunimi. Tunnettuja Olkinuoria ovat muun muassa:
*Eino Olkinuora (1915–1941), maastohiihtäjä
*Erkki Olkinuora (s. 1943), kasvatustieteen professori
*Hannu Olkinuora (1938–2009), kasvatustieteiden professori
*Hannu Olkinuora (1950–2012), lehtimies ja toimittaja
*Hilkka Olkinuora (s. 1948), pappi, tietokirjailija ja toimittaja
*Juho Olkinuora (s. 1990), jääkiekkomaalivahti, olympiavoittaja ja maailmanmestari
*Jussi Olkinuora (1894–1983), maanviljelijä, pakinoitsija ja kirjailija
*Paavo Olkinuora (1919–2001), yritysjohtaja, maatalousneuvos
Tappajan näköinen mies (televisiosarja)

**Tappajan näköinen mies** on suomalainen jännityssarja, joka perustuu Matti Röngän *Viktor Kärppä* -dekkareihin. Sarjan kuvaukset alkoivat lokakuussa 2009, ja ne loppuivat vuonna 2010. Sarjan ensimmäinen jakso esitettiin 6. helmikuuta 2011. Sarjan tunnuskappaleena toimii Vesterinen Yhtyeineen single ”Isä”. Sarjaa esitti MTV3-kanava.

MTV3 esitti sarjan uusintana 26. joulukuuta 2013 – 13. helmikuuta 2014.

## Näyttelijät
### Pääosissa

### Muissa osissa

## Jaksot

## Lähteet
* https://web.archive.org/web/20131205132020/http://www.mtv3.fi/ohjelmat/sivusto2008.shtml/draama/tappajan_nakoinen_mies/jaksot (jaksoselostusten lopussa)
Klerikalismi

**Klerikalismi** tarkoittaa pyrkimystä kirkon vaikutusvallan lisäämiseen, kirkollis- tai pappisvaltaisuutta. Klerikaalisen puolueen tarkoituksena on ajaa kyseistä pyrkimystä. Klerikaalinen henkilö on papillinen, kirkollinen ja kirkollis- tai pappismielinen. 

## Katso myös
* Antiklerikalismi
* Sekularismi

## Lähteet
Bronkoskopia

**Bronkoskopia** on keuhkoputkien tähystys. Toimeenpiteellä voidaan tutkia esimerkiksi veriyskän aiheuttajaa. Bronkoskopian yhteydessä voidaan poistaa varsinkin lapsilta keuhkoputkiin päätyneitä esineitä. Saksalainen Gustav Killian toteutti ensimmäisen bronkoskopian vuonna 1897.

## Lähteet
Marja-Leena Kirjonen

**Marja-Leena Hellevi Kirjonen** (s. 21. marraskuuta 1945 Salo) on helsinkiläinen kuvataideopettaja, graafinen suunnittelija, Art Director ja kuvittaja. Postikortteja hän on piirtänyt Paletille ja kuvittanut muun muassa Koululainen-lehteä. Hänen kirjoituksiaan on ollut Taide-lehdessä, Taito-lehdessä ja Styluksessa sekä eri paikallislehdissä.

Kirjonen opiskeli Turun Taideyhdistyksen piirustuskoulussa vuosina 1967–1970, Taideteollisessa Oppilaitoksessa Helsingissä 1970-72 ja Taideteollisessa Korkeakoulussa 1973–74. Lisäksi hän on opiskellut suomen kieltä, yleistä kirjallisuustiedettä, kasvatustiedettä ja psykologiaa Turun yliopistossa.

Hän on suunnitellut kirjankansia Tammelle, Kirjaneliölle, Kirjapajalle ja Suomalaisen Kirjallisuuden Seuralle sekä kuvittanut lastenkirjoja ja koulukirjoja. Hän on työskennellyt mainosalalla eri mainostoimistoissa, kuten Keskon MK-mainoksessa, Kirsti Paakkasen mainostoimisto Womenassa. Kirjonen on maalannut abstrakteja aiheita, muotokuvia ihmisistä ja eläimistä, lastentauluja ja naivistisia kokeiluja.

Useita yksityisnäyttelyjä Turussa, Helsingissä ja eri puolilla Suomea.

Kuvataideopettajana Kirjonen on toiminut muun muassa Jyväskylän Yliopistossa, Turun OKL:ssä, Taideteollisessa Korkeakoulussa, Ranuan yläasteella ja lukiossa. Lisäksi hän opettanut luovaa kirjoittamista Helsingin kaupungin  suomenkielisessä työväenopistossa, kuvataidetta ja äidinkieltä helsinkiläisissä peruskouluissa sekä vetänyt öljymaalauskursseja Ranualla, Vampulassa ja Helsingissä. 

## Lähteet

*Rita Taskinen (toim.), Suomalainen Design, Kuka kukin on, Karprint 1992, 
*Petri Laurila (toim.), *Nimet 2005: markkinointi, mainonta, media, myynti*, Talentum 2005, 
	 
### Viitteet
Kohonen

**Kohonen** on suomalainen sukunimi. Tunnettuja Kohosia:

*Aapo Kohonen (1864–1930), päätoimittaja ja kouluneuvos
*Armas Kohonen (1891–1918), jääkäriluutnantti, Aapo Kohosen poika
*Hanna Kohonen (o.s. *Rönkkö*, 1885–1944), sosialidemokraattien kansanedustaja, Jalo Kohosen puoliso
*Jalo Kohonen (1884–1934), toimittaja, Suomen kansanvaltuuskunnan raha-asiainvaltuutettu
*Jukka Kohonen, jääkiekkovaikuttaja, Jokerien ent. toimitusjohtaja
*Jussi Kohonen (1929–2018), elokuvien maahantuoja
*Laila Kohonen (1934–2022), lastenkirjailija
*Matti Kohonen (s. 1994), jalkapalloilija
*Mika Kohonen (s. 1977), salibandyn pelaaja
*Mikko Kohonen (1892–1958), jääkärikapteeni
*Mikko Kohonen (s. 1979), salibandyn pelaaja
*Onni Kohonen (1897–1945), jääkärimajuri
*Paavo Kohonen (s. 2003), jääkiekkomaalivahti
*Pyry Kohonen (s. 2008), pesäpalloilija
*Susanne Kohonen (o.s. *Ojaniemi*, s. 1991), pesäpalloilija
*Tauno Kohonen (s. 1946), valokuvaaja, tuottaja
*Teuvo Kohonen (1934−2021), tutkija, professori, akateemikko
*Toni Kohonen (s. 1976), pesäpalloilija
*Toni Kohonen (s. 1987), kehonrakentaja
*Topi Kohonen (s. 1989), näyttelijä
*Viljo Kohonen (s. 1944), kieli- ja kasvatustieteilijä, professori
*Yrjö Kohonen (1910–1967), pastori ja kirjailija
Boulogne

**Boulogne** tarkoittaa:

## Paikkakuntia
* Boulogne-sur-Mer, kaupunki Luoteis-Ranskassa Englannin kanaalin rannikolla.
* Bois de Boulogne, puisto Pariisin länsilaidalla.
* Boulogne (Vendée), paikkakunta Ranskassa Vendéen departementissa
* Boulogne-Billancourt, kunta Hauts-de-Seinen departementissa Ranskassa
* Boulogne-sur-Gesse, kunta Haute-Garonnen departementissa Ranskassa
* Boulogne (Florida), kaupunki Yhdysvalloissa
* Boulogne Sur Mer, kaupunki Argentiinassa

## Henkilöitä
* Jean de Boulogne (*Giambologna*, 1524–1608), flaamilais-italialainen kuvanveistäjä
*Joseph Boulogne le Chevalier de Saint-Georges (1745–1799), ranskalainen kapellimestari
* Valentin de Boulogne (1591–1632), ranskalainen taidemaalari

## Muita
*US Boulogne, jalkapalloseura Boulogne-sur-Merissä.
Wu (Han-dynastian keisari)

Han-dynastian keisari **Wu** eli **Han Wudi** (, pinyin: hànwǔdì; 156 eaa – 29. maaliskuuta 87 eaa) oli Han-dynastian seitsemäs keisari. Hän hallitsi vuodesta 141 eaa kuolemaansa. Hänet muistetaan aluelaajennuksistaan sekä vahvan ja keskitetyn kungfutselaisen valtion organisoinnista. 

Wu oli edeltäjänsä, keisari Jingin kymmenes lapsi. Hänen äitinsä oli Wang Zhi. Hänen omaksi seuraajakseen nousi Zhao, yksi hänen lapsistaan.

## Lähteet
Jääkiekon Elitserien-kausi 1994–1995

**Jääkiekon Elitserien-kausi 1994–1995** oli Ruotsin Elitserienin 20. kausi. Sarjaan osallistui 12 joukkuetta, ja sen voitti HV71. HV71 nousi pudotuspeleissä runkosarjan kahdeksannelta sijalta mestaruuteen, joka oli seuran historian ensimmäinen. Runkosarjan ensimmäinen oli Djurgårdens IF, ja runkosarjan pistepörssin voitti Mika Nieminen, joka oli myös pudotuspelien pistepörssin voittaja. Sarjasta ei tippunut joukkueita.

Hallitsevana mestarina kauteen lähti Malmö IF, ja uutena joukkueena sarjaan oli noussut AIK. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä.

## Runkosarja
### Perussarja

### Jatkosarja

### Pistepörssi

## Pudotuspelit
### Tulokset

### Pistepörssi

## Lähteet
*SvenskHockey.com  
*Elite Prospects 
*
Allekirjoittanut

**Allekirjoittanut**  oli suomalainen yhtye, jonka muodostivat Tommi Lindell sekä Raptorissa vaikuttaneet JuFo III ja Izmo. Kokoonpano julkaisi yhden albumin, nimeltään *[[Generation Å]]*. Vuonna 1995 ilmestynyt albumi oli viisi viikkoa Suomen virallisella albumilistalla, parhaimmillaan sijalla 32.

## Lähteet
Richard Libertini

**Richard Libertini** (21. toukokuuta 1933 Cambridge, Massachusetts – 7. tammikuuta 2016) oli yhdysvaltalainen näyttelijä. Hänen elokuvarooliensa joukossa olivat osat komedioissa *[[Älkää ampuko hammaslääkäriä]]* (1979) ja *[[Nimeni on Fletch]]* (1985). Vuonna 1980 hänellä oli rooli *[[Kippari-Kalle (vuoden 1980 elokuva)|Kippari-Kallessa]]*. Libertini esiintyi myös ääninäyttelijänä esimerkiksi animaatioelokuvassa ** (1990).

Libertini oli vuosina 1963–1978 naimisissa Melinda Dillonin kanssa. Liitosta syntyi poika.

## Lähteet

## Aiheesta muualla
*
Mohamed Salman Al-Khuwalidi

**Mohamed Salman Al-Khuwalidi** (s. 18. kesäkuuta 1981) on saudiarabialainen pituushyppääjä.

Al-Khuwalidi karsiutui loppukilpailusta Budapestin sisäratojen MM-kilpailuissa 2004. Hän hyppäsi 2. heinäkuuta 2006 Sottevillessä tuloksen 848 cm, joka on voimassa oleva Aasian ennätys edelleen marraskuussa 2009. Hän sijoittui 2006 toiseksi  ja kolmanneksi Ateenan  maailmancupissa. Vuonna 2007 hän voitti Aasian-mestaruuden Ammanissa tuloksella 816, mutta karsiutui Osakan MM-kilpailuissa.

Al-Khuwalidi sai pronssia Valencian sisäratojen MM-kilpailuissa 2008 tuloksella 801. Myöhemmin samana vuonna hän karsiutui loppukilpailusta Pekingin olympialaisissa ja sijoittui kolmanneksi . Hän putosi karsinnassa myös Berliinin MM-kilpailuissa 2009.

## Lähteet
Jääkiekon Elitserien-kausi 1995–1996

**Jääkiekon Elitserien-kausi 1995–1996** oli Ruotsin Elitserienin 21. kausi. Sarjaan osallistui 12 joukkuetta, ja sen voitti Luleå HF, joka oli myös runkosarjan ensimmäinen. Runkosarjan pistepörssin voitti Esa Keskinen, ja Pudotuspelien pistepörssin voitti Marko Jantunen. Rögle BK putosi sarjasta, ja sinne nousi Södertälje SK.

Hallitsevana mestarina kauteen lähti HV71. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Elitserienissä.

## Runkosarja
### Perussarja

### Jatkosarja

### Pistepörssi

## Pudotuspelit
### Tulokset

### Pistepörssi

## Lähteet
*SvenskHockey.com  
*Elite Prospects 
*
Bob Mosher

**Robert "Bob" Mosher** (19. tammikuuta 1915 Auburn, New York &ndash; 15. joulukuuta 1972 Encino, Kalifornia) oli yhdysvaltalainen radio- ja televisiokäsikirjoittaja. Vuonna 1937 Susquehannan yliopistosta valmistuneen Mosherin käsikirjoittamiin sarjoihin kuuluvat muun muassa *[[Amos ’n’ Andy]]*, *Meet Mr. McNutley*, *[[Leave It to Beaver]]*, *Ichabod and Me*, *Bringing Up Buddy* ja *[[Me hirviöt (televisiosarja)|Me hirviöt]]*.

## Aiheesta muualla
*
Heimbürger

**Heimbürger** voi tarkoittaa:

* Eric Alexander Amandus Heimbürger (1888–1954), suomalainen jääkärieversti
* Ludvig Fredrik Heimbürger (1822–1902), todellinen valtioneuvos
* Nikolai Johann Heimbürger († 1911), Bodomin kartanon omistaja
* Philipp Peter Heimbürger († 1847), pietarilainen kauppias, Lepaan kartanon omistaja
* Walter Fredrik Heimbürger (1856–1920), RKP:n kansanedustaja, Ludvig Fredrik Heimbürgerin poika
Nödinge

**Nödinge** on entinen taajama Alen kunnassa, Länsi-Götanmaan läänissä Länsi-Götanmaan historiallisessa maakunnassa Länsi-Ruotsissa. 

Nödinge on kasvanut yhteen Nolin ja Alaforsin taajamien kanssa, jotka kaikki ovat nykyään osa Nödinge-Nolin taajamaa. Se sijaitsee 20 kilometriä pohjoiseen Göteborgista E45-tien varella, Götajoen itäpuolella. 

## Väestönkehitys

## Lähteet
Surte

**Surte** on taajama Alen kunnassa Länsi-Götanmaan läänissä Länsi-Götanmaan maakunnassa Ruotsissa. Vuonna 2005 siellä oli 5&nbsp;740 asukasta. 

Surte sijaitsee noin 15 kilometriä pohjoiseen Göteborgista.

Surtessä toimi pakkauslasia (pulloja ja purkkeja) valmistanut Surten lasitehdas vuodesta 1862 vuoteen 1978. Yritys laajeni 1950- ja 1960-luvulla, ja samalla Surten taajama kasvoi ja kehittyi, kun asukkaiden määrä nousi noin 2&nbsp;500:sta noin 6&nbsp;400 henkilöön vuosien 1950 ja 1970 välillä. Surten lasitehtaan 660 työntekijästä vuonna 1964 noin 40 prosenttia oli maahanmuuttajia, valtaosin suomalaisia.

Syyskuussa 1950 Surtessä sattui suuri maanvyöry, jossa noin 24 hehtaarin savipitoinen maa-alue sortui ja vyöryi osin Götajokeen. Yksi ihminen kuoli ja 150 perhettä jäi tilapäisesti kodittomiksi, kun noin 30 taloa sortui paikoiltaan.

## Väestönkehitys

## Lähteet

## Aiheesta muualla
Peroksirikkihappo

**Peroksirikkihappo** (H2SO5) on peroksidiryhmän sisältävä rikkihapon johdannainen. Yhdisteestä käytetään myös nimityksiä, **peroksimonorikkihappo**, **peroksomonorikkihappo** ja **Caron happo**.

## Ominaisuudet
Puhtaana peroksirikkihappo on kiinteää valkoista ainetta. Se myydään useimmiten siirappimaisena vesiliuoksena, joka sisältään peroksirikkihapon lisäksi myös rikkihappoa. Liuosta säilytetään kuivajäässä. Peroksirikkihappo ja sen suolat eli vetyperoksimonosulfaatit ovat erittäin voimakkaita hapettimia ja happo on myös suhteellisen pysymätön. Yhdiste reagoi erittäin kiivaasti, jopa räjähtäen, helposti hapettuvien hienojakoisten metallijauheiden ja orgaanisten yhdisteiden kanssa.

Tislattaessa peroksirikkihapon vesiliuosta muodostuu tuotteina vetyperoksidia sekä rikkihappoa.
:H2SO5 + H2O → H2SO4 + H2O2

## Valmistus
Ensimmäisen kerran peroksirikkihappoa valmisti saksalainen kemisti Heinrich Caro, jonka mukaan yhdisteestä käytetään toisinaan nimeä Caron happo.

Peroksirikkihappoa valmistetaan laboratorio-olosuhteissa 90-prosenttisen vetyperoksidiliuoksen ja klooririkkihapon välisellä reaktiolla. Reaktio suoritetaan –40&nbsp;°C:n lämpötilassa.
:H2O2 + HSO3Cl  H2SO5 + HCl

Peroksirikkihappoa muodostuu myös peroksidirikkihappoliuoksen seisoessa. Peroksirikkihappoa muodostuu enemmän, jos peroksidirikkihappoliuokseen on lisätty rikkihappoa. Teollisesti peroksirikkihappoa valmistetaan pääasiassa käsittelemällä kaliumpersulfaattiliuosta rikkihapolla, jolloin muodostuu myös kaliumpyrosulfaattia.
:H2S2O8 + H2O  H2SO4 + H2SO5
:K2S2O8 + H2SO4 → K2S2O7 + H2SO5

## Käyttö
Peroksirikkihappoa käytetään sellun valmistuksessa ligniinin valkaisuaineena. Lisäksi yhdistettä käytetään väriaineiden valmistamiseen sekä orgaanisessa kemiassa valmistettaessa ketoneista laktoneita ja alkeeneistä estereitä. Yhdistettä voidaan käyttää myös orgaanisten emästen, kuten pyridiinin, aniliinin ja alkaloidien analyysissä.

## Lähteet
Kalevi Koskinen

**Tauno Kalevi Koskinen** (16. helmikuuta 1932 Kalvola – 12. heinäkuuta 2019 Hollola) oli suomalainen oopperalaulaja ja laulupedagogi. Koskinen oli äänialaltaan tenori. Hän opiskeli Lahdessa Tauno Kaivolan johdolla 1959–1969. Oopperauransa Koskinen aloitti Lahden oopperassa vuonna 1959. Vuonna 1972 hänet kiinnitettiin Kansallisoopperaan. Koskinen esiintyi myös Savonlinnan oopperajuhlilla ja teki Suomessa ja ulkomailla yhteensä yli sata oopperaroolia. 

Oopperatyönsä ohella Koskinen työskenteli kanttoriurkurina Hämeenkosken seurakunnassa. Hän oli Hämeen läänin Koskella (Hämeenkoski) kansakoulunopettajana monet vuodet.

Oopperalaulajana Koskinen tuli tunnetuksi varsinkin koomisista rooleista. Levylle hän on tehnyt muun muassa Saltun roolin Leevi Madetojan oopperassa *[[Pohjalaisia (ooppera)|Pohjalaisia]]*. Levytys on vuodelta 1975, ja oopperan johtaa Jorma Panula. Oopperauransa jälkeen Koskinen toimi Päijät-Hämeen konservatorion laulun lehtorina. Koskisen oppilaina ovat olleet monet Suomen eturivin oopperalaulajat, kuten Mika Pohjonen ja Jyrki Anttila. 

## Lähteet
* Keijo Virtamo (toim.): *Otavan musiikkitieto* (2. painos), s. 199. Helsinki: Otava, 1997. .

### Viitteet

## Aiheesta muualla
*Kalevi Koskisen muistokirjoitus Helsingin Sanomissa
Muinaiset

**Muinaiset** voi tarkoittaa:

* Muinaiset (Tähtiportti), *Tähtiportti*-sarjassa esiintyvä ihmismäinen rotu
* Muinaiset astronautit, näennäistieteellinen teoria maapallolla esihistorian aikana käyneistä avaruusolennoista
* Suuret muinaiset, Cthulhu-taruston pahat jumalolennot.

Lisäksi ”muinaisilla” voidaan viitata mihin tahansa esihistorialliseen kansaan, sivilisaatioon tai lajiin sekä fiktiossa ja tieteellisessä tekstissä.
Jousiampuja (elokuva)

**Jousiampuja** on suomalainen draama- ja jännityselokuva vuodelta 1982. Taavi Kassilan esikoisohjaus kertoo nuoresta miehestä, joka huumerikollisia pakoillessaan saa yllättäen työpaikan ambulanssiyrityksessä.

Elokuvan musiikkina käytettiin muun muassa Ylen radiokonsertista Kaivopuistosta 25. heinäkuuta 1982 taltioitua kappaletta ”Are We The Angels”.

Elokuva vei tuotantoyhtiön konkurssiin.

## Tarina
Huumekauppias Aki viedään sairaalaan jouduttuaan väkivaltaisen ryöstön uhriksi, jossa hän menettää rahansa ja huumevarastonsa. Yksi sairaankuljettajista, vanha Eino, ystävystyy Akin kanssa sairaalassa ja tarjoaa tälle kesätyötä kuultuaan että Akilla on ensiapukoulutus. Aki saa asunnonkin ambulanssitallien vierestä. Näin Aki saa loistavan piilopaikan häntä jahtaavilta huumepomoilta. Ambulanssitalleilla Aki oppii elämää ja jousiammuntaa ja rakastuu Einon tyttäreen Leenaan. Piilopaikka ei kuitenkaan pysy salassa kauan.

## Vastaanotto
*Video-oppaassa* vuodelta 1995 Olavi Similä piti *Jousiampujaa* pätevästi tehtynä, mutta hivenen vaisuna jännärinä. Taavi Kassilan esikoisohjausta hän kuitenkin kuvaa sanalla ”solidi”. Similä antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet
Sinatran oppi

**Sinatran oppi** oli muun muassa Neuvostoliiton ulkoministeriön ja Yhdysvaltojen johdon julkisuudessa käyttämä nimitys Neuvostoliiton uudesta ulkopoliittisesta linjasta kylmän sodan päättyessä 1980–1990-lukujen taitteessa. Sinatran oppi korvasi vuodesta 1968 vallalla olleen Brežnevin opin. Nimi viittasi yhdysvaltalaisen Frank Sinatran tunnetuksi tekemään lauluun ”My Way” (kirjaimellisesti ”Oma tieni”), sillä Neuvostoliiton johto oli päättänyt antaa itäblokin valtioiden mennä omia polkujaan ilman Neuvostoliiton poliittista tai sotilaallista väliintuloa. Aikaisemmin Neuvostoliitto oli puuttunut Brežnevin opin mukaisesti jopa sotilastoimin, jos jokin sosialistimaa teki liian rohkeita uudistuksia ja Neuvostoliitto katsoi kommunistien ylivallan olevan uhattuna.

Neuvostoliiton ulkoministeri Eduard Ševardnadze julisti Brežnevin opin päättyneeksi 23. lokakuuta 1989 pitämässään puheessa. Linjamuutoksen vahvisti ulkoministeriön lehdistöedustaja Gennadi Gerasimov kaksi päivää myöhemmin tiedotustilaisuudessa, joka pidettiin Helsingissä Neuvostoliiton johtajan Mihail Gorbatšovin Suomen-vierailun yhteydessä. Gerasimov sanoi Sinatran opin korvanneen Brežnevin opin: ”Sovellamme nykyään Frank Sinatran oppia hänen laulunsa ’I Did It My Way’ mukaan. Jokainen maa päättää itse minkä tien valitsee.”

Sinatran oppi johti käännekohtaan maailmanhistoriassa, kun maa toisensa jälkeen sovelsi uutta oppia käytännössä. Vuoteen 1989 sattuivat muun muassa Neuvostoliiton vetäytyminen Afganistanista, Puolan ensimmäiset vapaat vaalit, joissa valtaan nousivat muut kuin kommunistit, Unkarin julistautuminen tasavallaksi kansantasavallan sijaan, Tšekkoslovakian samettivallankumous, Romanian kansannousu ja Berliinin muurin murtuminen. Itä-Saksan kovan linjan kommunistihallitus oli laskelmoinut Neuvostoliiton väliintulon olevan ainoan vaihtoehdon tiukoille matkustusrajoituksille Saksojen välillä. Kun Neuvostoliitto ilmoitti, ettei se aikonut puuttua muiden maiden politiikkavalintoihin, hämilleen joutunut Itä-Saksan hallitus vapautti matkustamisen länteen, mikä johti muutamassa päivässä muurin murtamiseen.

Yhdysvallat reagoi virallisissa kannanotoissaan Sinatran oppiin myönteisesti, mutta varovaisesti. Yhdysvaltojen varapresidentti Dan Quayle sanoi Yhdysvaltojen toivovan perestroikan onnistumista, mutta muistutti käänteisenkin kehityksen mahdollisuudesta: ”He puhuvat Frank Sinatran opista, mutta älkää unohtako Nancy Sinatran oppia laulusta ”These Boots Are Made for Walkin’!” Nancy Sinatran esittämässä laulussa varoitetaan saappaista, jotka kävelevät kuulijan ylitse.

## Lähteet
Doksorubisiini

**Doksorubisiini** on sytotoksinen eli soluille myrkyllinen antibiootti ja se on useiden syöpien hoidossa käytettävä antrasykliini. Sen kauppanimi on **Adriamycin**. Lääke annetaan laskimoon monoterapiassa tai osana yhdistelmähoitoa. Sitä käytetään toisinaan myös virtsarakon sisäisesti, kun pyritään estämään pinnallisen virtsarakon syövän uusiutuminen.

Doksorubisiinia käytetään virtsarakon syövän lisäksi muiden muassa lymfoomien, rintasyövän, keuhkosyövän ja leukemian kohdalla.

Lääkkeellä on useita mahdollisia sivuvaikutuksia. Hyvin yleisiä ovat sivuvaikutukset, joita tulee yli yhdelle kymmenestä. Näitä ovat muiden muassa infektio, leukopenia, neutropenia, anemia, trombosytopenia, pahoinvointi, ripuli ja kuume.

Doksorubisiinia voidaan eristää *[[Streptomyces peucetius|Streptomyces peucetius var. caesius]]* -viljelyistä ja sitä voidaan valmistaa myös puolisynteettisesti daunorubisiinistä (C27H29NO10).

## Lähteet
* Lääkelaitos 

### Viitteet

## Aiheesta muualla

* Terveysportti, metatesaurus: Doksorubisiini
* PubChem: Doxorubicin 
* DrugBank: Doxorubicin 
* KEGG: Doxorubicin 
* ChemBlink: Doxorubicin 
* National Toxicology Program, Department of Health and Human Services, Report on Carcinogens, Thirteenth Edition: Adriamycin (pdf)
Sisplatiini

**Sisplatiini** eli **cis-diammiinidikloroplatina(II)** on syöpien hoidossa käytettävä platinajohdos. Se annetaan infuusiona laskimoon joko yksistään tai osana yhdistelmähoitoa. 

Lääkkeen merkittävä haittavaikutus on sen munuaistoksisuus. Muihin haittavaikutuksiin lukeutuvat pahoinvointi ja oksentelu, joita joutuvat kokemaan lähes kaikki sisplatiinia saavat. Lisäksi on yleistä, että hoidon takia potilas kuulee korkeat äänet tavallista heikommin. Tämä johtuu lääkkeen ototoksisuudesta. Usein potilaan trombosyytti- ja leukosyyttiarvoissa näkyy huomattava lasku, joka ei kuitenkaan yleensä ole hoitoa rajoittava tekijä.

Sairauksia, joiden hoidossa sisplatiinia käytetään, ovat kives-, munasarja-, virtsarakko- ja keuhkosyövät sekä pään ja kaulan alueen maligniteetit.

### Erityishuomiot
Erityisesti huomioitavaa on se, ettei lääkeaineinjektiota annettaessa, taikka tätä edeltävästi platinajohdos pääsisi kosketuksiin minkään alumiinia sisältävän hoitovälineen kanssa.

## Lähteet
* 
* 
* 

## Aiheesta muualla

*Terveysportti, metatesaurus: Sisplatiini
*PubChem: Cisplatin 
*DrugBank: Cisplatin 
*KEGG: Cisplatin 
*ChemBlink: Cisplatin
Rudimenta linguae finnicae breviter delineata

**Rudimenta linguae finnicae breviter delineata** on suomen kielen vanhimmaksi arvioitu kielioppi. Kansalliskirjasto talletti *Rudimentan* kappaleen käsikirjoituskokoelmaansa syksyllä 2009. Keräilijä Ilkka Paatero oli hankkinut teoksen kirjakauppias Andrew Erikssonilta, joka oli huutanut sen Sothebylta.

*Rudimenta* on pieni vihkonen, joka koostuu vain 24 sivusta. Kotuksen tutkijoiden mukaan koko esityksen on kirjoittanut yksi henkilö, joka käyttämänsä kielen murteellisuuden perusteella on saattanut olla kotoisin Rauman tai Uudenkaupungin alueelta. Materiaali ja käsiala ajoittuvat 1600-luvulle, mutta käsikirjoitus voi olla myös tätä vanhemmasta lähteestä tehty kopio. Kotuksen tutkijat pitävät mahdollisena, että *Rudimenta* on Olaus Sundergelteuksen ja Johannes Jussoilan laatima kielioppi 1500-luvun lopulta.

## Lähteet
Osituksen sovittelu

**Osituksen sovittelu** tarkoittaa osituksen lopputuloksen muuttamista osapuolten kannalta kohtuullisemmaksi. Sovittelu pannaan vireille tekemällä käräjäoikeuteen osituksen moite eli moitekanne osituksen toista osapuolta vastaan. Sovittelusta säädetään avioliittolaissa (234/1929, 103b §). Sovittelukeinoja ovat seuraavat menettelyt
* puolison velvollisuutta tasingon suorittamiseen voidaan alentaa tai poistaa kokonaan
* puolison omaisuutta voidaan määrätä avio-oikeuden ulkopuoliseksi. Tämä koskee omaisuutta, joka puolisolla on ollut ennen avioliittoa, tai jonka tämä on saanut puolisoiden asuessa erillään tai jonka puoliso on saanut avioliiton aikana vastikkeetta. Tämä keino vähentää tai poistaa tasingon maksuvelvollisuuden.
* puolison omaisuutta, joka avioehtosopimuksen perusteella on avio-oikeuden ulkopuolella, voidaan määrätä avio-oikeuden piiriin. Tätä keinoa ei voi käyttää, jos avio-oikeuden puuttumisen syynä on testamentin tai lahjakirjan määräys.
Kaksi ensimmäistä sovittelukeinoa eivät sovellu tilanteisiin, joissa puolisoiden kaikki omaisuus on kertynyt avioliiton aikana, ja he omistavat sen puoliksi ja heillä on samansuuruinen avio-oikeuden alainen omaisuus, josta on vähennetty velat.

Tuomioistuin voi sovitella ositusta, jos lain mukaan tehty ositus johtaa kohtuuttomuuteen tai toinen puoliso saa siinä perusteetonta etua. Tilannetta arvioitaessa ratkaisuun vaikuttaa avioliiton kestoaika, puolisoiden yhteistä taloutta edistävät toimet, heidän toimensa omaisuuden kerryttämiseksi ja muut talouteen vaikuttavat toimet. Sovitteluun ei vaikuta puolison käyttäytyminen eikä avioliiton purkautumiseen johtanut syyllisyys.

Osituksen sovittelua käytetään usein silloin, kun puolisoiden varallisuudet ovat hyvin erisuuruiset tai kun kaikki omaisuus on kertynyt ennen avioliittoa. Jos avioliitto tällöin kestää vain lyhyen ajan, olisi omaisuuden puolittaminen kohtuutonta. Sovittelun tuloksena molemmat säilyttävät oman omaisuutensa eikä varakkaampi maksa tasinkoa. Toinen tavallinen tilanne on se, että vain toisella puolisolla on varallisuutta, joka on hankittu yhteisesti pitkän avioliiton aikana. Tällöin avioehtosopimuksen määräys, ettei puolisoilla ole avio-oikeutta toistensa varallisuuteen, johtaisi kohtuuttomuuteen. Silloin vähemmän omistavalle voidaan myöntää osittainen avio-oikeus varakkaamman puolison omaisuuteen.

## Lähteet
Petos (vuoden 1988 elokuva)

**Petos** on suomalainen rikoselokuva vuodelta 1988. Kyseessä oli Taavi Kassilan toinen täysipituinen elokuvaohjaus. Elokuva sijoittuu 1950-luvun alun Suomeen. Tositapahtumiin pohjautuvan elokuvan päähenkilö on viipurilaissyntyinen pankkirosvo ja vankikarkuri Hilarius Sorjonen, joka oli oman aikansa tunnetuimpia suomalaisia rikollisia. Elokuva lähtee käyntiin Helsingissä tehdystä suuresta postiryöstöstä, jonka jälkeen rikostoverit ajautuvat keskinäisten petosten kierteeseen.

Elokuva perustuu Jussi Kylätaskun alun perin kuunnelmaksi vuonna 1974 ja sitten teatterinäytelmäksi 1985 tehtyyn tekstiin *Hentomielinen Hilarius*. Juice Leskinen teki elokuvan tunnussävelmän ”Hilarius Hentomielinen”. Rikosalan asiantuntijana elokuvan teossa käytettiin Volvo Markkasta.

Harri Hyttinen palkittiin elokuvan ansiosta parhaalla miessivuosan Jussi-palkinnolla vuonna 1989.

## Vastaanotto
Ensi-ilta-arviot elokuvalle olivat varsin myönteisiä, mutta kritiikkiä esitettiin siitä, miten Taavi Kassila oli ottanut Kylätaskun näytelmästä vain toiminnan muttei syvempiä yhteiskunnallisia teemoja. Amerikkalaisen rikoselokuvan jäljittelyssään *Petos* unohtaa Ywe Jalanderin mukaan sen, että päähenkilöön pitäisi voida samastua. 

Vuoden 1994 *[[Video-opas|Video-oppaassa]]* Asko Alanen antoi elokuvalle kaksi tähteä viidestä ja moitti sitä, ettei rikostarina ”malta pysyä tyylissä vaan hosuu ja paukuttelee ilmaan”.

## Lähteet

## Aiheesta muualla
*Elokuva katsottavissa kokonaan Elonetissä
Pavane pour une infante défunte

**Pavane pour une infante défunte** () on Maurice Ravelin sävellys. Sen alkuperäinen versio on pianolle vuodelta 1899. Vuonna 1910 Ravel itse teki teoksesta orkesteriversion. Erityisesti orkesteriversiona kappale on Ravelin suosituimpia. Säveltäjä itse ei myöhemmin arvostanut varhaisteostaan korkealle, vaan valitti sen Chabrier-vaikutteita ja köyhää muotoa. Sävellyksen alkuperäisversion ensiesityksessä vuonna 1902 pianistina oli Ricardo Viñes.

## Lähteet
Chrome Dome

**Chrome Dome** on Michael Dooneyn luoma kuvitteellinen robotti, jonka hän loi Playmate Toysin Turtles-lelusarjaan vuonna 1991. Myöhemmin Chrome Dome teki myös ensi esiintymisensä *[[Turtles – mutanttikilpikonnat]]* -animaatiosarjan kaksiosaisessa jaksossa "Planet of the Turtleloids" 29. elokuuta 1992. Lisäksi vuotta myöhemmin se oli pelattavana hahmona Tournament Fighters pelissä. Chrome Dome on pituudeltaan 178 senttimetriä pitkä ja painaa 272 kilogrammaa.

## Animaatio
### Turtles – mutanttikilpikonnat
Chrome Dome esiintyi vierailevana vihollisena 1980-luvun Turtles – mutanttikilpikonnat -sarjassa, jossa hahmon äänenä toimi Peter Renaday. Silppuri rakensi Chrome Domen johtamaan jalkaninjojaan ja rakennutti robotille useita aseita, kuten laseraseita, tykkejä ja ohjuksia. Chrome Dome päätyi lopulta taistelemaan Turtleseja vastaan, jotka voittivat hänet poistamalla tämän pääsirun selästä. Chrome Dome palasi vielä Silppurin palkkalistalle muiden rikollisten lisäksi muun muassa Rottakuninkaan, Nahkapään, Tempestran, Scumbugin ja Anthraxin kanssa. Kaikki rikolliset kuitenkin lähtivät pettyneenä pois jäätyään ilman palkkiota Turtlesien voitettua Silppurin.
### Teini-ikäiset mutanttininjakilpikonnat (2012)
Chrome Dome esiintyy vuoden 2012 sarjassa kehittyneenä Karain sekä Kraangien suunnittelemana androidina, joka käytti samanlaista haarniskaa kuin Chris Bradford käytti ennen mutatoitumistaan.
## Muissa medioissa
### Videopelit
*Chrome Dome on pelattavana hahmona Teenage Mutant Ninja Turtles: Tournament Fightersin Super Nintendo versiossa. Se on pelin vihollisista toiseksi vaativin vastus.

## Hahmoa näytelleitä

## Lähteet
Riitta-Liisa Helminen

**Riitta-Liisa Helminen-Orsmaa** (s. 4. lokakuuta 1946 Pyhäjärvi Ul) on suomalainen näyttelijä. Hän on esiintynyt elokuvissa ja muun muassa televisiosarjassa *[[Mummo (televisiosarja)|Mummo]]*.

Helminen on yksi Ryhmäteatterin perustajajäsenistä.

Helmisen puoliso on ohjaaja, teatterinjohtaja Taisto-Bertil Orsmaa.

## Lähteet

## Aiheesta muualla
* 
*
Matka Viipuriin

**Matka Viipuriin** on Kalle Pursiaisen ohjaama TV-elokuva vuodelta 1994. Sen on tuottanut Yle TV2.

## Aiheesta muualla
* 
*
Seututie 637

**Seututie 637** on Jyväskylästä Laukaan kautta Äänekosken Konginkankaan taajamaan johtava seututie. Tien laatu vaihtelee huomattavasti valtatietasoisesta tiestä soratiehen. Nelostie kulki 1950-luvulla Jyväskylän ja Äänekosken välillä seututeiden 637 ja 642 linjaa.

## Reitti

Seututie 637 alkaa valtatien 4 liittymästä Jyväskylän keskustan läheisyydessä Lohikosken eteläpuolelta. Tien alkuosa noin 2 kilometrin matkalla on nelikaistainen sekaliikennetie, jolla on muutamia liikennevalo-ohjattuja tasoliittymiä. Jyväskylän ja Laukaan väli on valtatietasoista tietä, ja sen liikennemäärät ovat seututieksi huomattavan suuret, keskimäärin 6&nbsp;000–10&nbsp;000 ajoneuvoa vuorokaudessa. Laukaassa tie kulkee aivan keskustan läheltä, ja noin 6 kilometrin jälkeen Kuusan kohdalla seututie 637 kääntyy oikealle (suoraan jatkuu seututie 642).

Kuusan jälkeen tie jatkuu Äijälän kautta Tankolammille. Tämä osuus on pääosin kapeampi ja mutkaisempi kuin eteläisempi, ja sen liikennemäärät ovat keskimäärin noin 1&nbsp;000 ajoneuvoa vuorokaudessa. Tankolammilla tie kulkee noin kilometrin matkan yhdessä kantatien 69 kanssa, kunnes erkanee Sumiaisiin päin.

Tankolammin ja Sumiaisten välillä tie on pääosin mutkaista soratietä. Tie kulkee Sumiaisten läpi, ja Sumiaisten pohjoispuolella tie on myös monin paikoin mutkainen mutta päällystetty. Tankolammin pohjoispuolella liikennemäärät ovat pääosin sangen vähäiset, vain noin 150–500 ajoneuvoa vuorokaudessa. Aivan tien pohjoisosassa tie ylittää Keiteleen Matilanvirran silalla , kulkee Konginkankaan läpi, ja noin parin kilometrin kuluttua tie päättyy valtatielle 4.

## Lähteet

## Aiheesta muualla
TUL:n pesäpallomestaruus 1935

**TUL:n pesäpallomestaruudesta pelattiin kuudennen kerran vuonna 1935.** Mestaruus palasi Helsinkiin yhden välivuoden jälkeen, tällä kertaa Kisa-Toverien ansiosta.

## Ottelut

### Itälohko

x = lähteistä ei löydy ko. ottelun tarkkaa tulosta, tiedossa olevien pisteiden perusteella se on kuitenkin  tasapeli.

### Länsilohko

x = ko. ottelun tulos puuttuu.

### Lopputurnaus

7. - 8.9. Haminassa

Helsingin Kisatoverit voitti TUL:n mestaruuden joukkueella:
Ensio Vuorinen, U.Virtanen, Y.Helander, H.Grönroos, Alpo Savolainen, V.Selin, V.Miettinen, J.Salovaara, M.Lentilä.

## Lähteet

* Laaka -lehdet 1935
* http://www.mrasilainen.com/sarjat/1935/1935.htm
Morsianten sota

**Morsianten sota** (alkuperäiseltä nimeltään *Bride Wars*) on vuonna 2009 ensi-iltansa saanut yhdysvaltalainen romanttinen komediaelokuva, jonka on ohjannut Gary Winick ja käsikirjoittaneet Greg DePaul, June Raphael ja Casey Wilson. Elokuvan pääosissa esiintyvät Anne Hathaway ja Kate Hudson.

## Näyttelijöitä

## Lähteet

## Aiheesta muualla
* Bride Wars/Box Office Mojo
Greg Upchurch

**Greg David Upchurch** (s. 1. joulukuuta 1971 Houma, Louisiana) on 3 Doors Downin nykyinen rumpali. Hän korvasi kokoonpanossa Daniel Adairin, joka jätti yhtyeen vuonna 2005. Aiemmin hän vaikutti Puddle of Muddissa.

## Lähteet
TUL:n pesäpallomestaruus 1934

**Työväen Urheiluliiton pesäpallomestaruudesta pelattiin viidennen kerran kesällä 1934.** Mestaruus meni ensimmäistä kertaa pääkaupungin ulkopuolelle, kun Kuusankosken Puhti osoittautui parhaaksi.

## Ottelut

### Karsintakierros

* Helsingin Kisa-Toverit - Työväen Mailapojat 5-2
* Tapanilan Tarmo - Turun Toverit 2-5
* Haminan Ponteva - Lahden Kaleva 2-3

### Itälohko

Idän loppuottelut pelattiin Kuusankoskella, ja lopputurnaukseen selvisivät Lappeenrannan Työväen Urheilijat ja Kuusankosken Puhti.

### Länsilohko

### Lopputurnaus

8.-9.9. Lappeenrannassa

## Mestarit

* K. Lahtinen 
* T. Tarkiainen
* M. Sjöholm
* A. Saarinen
* S. Aalto
* E. Lahtinen
* T. Valo
* E. Aro
* V. Jungell

## Lähteet

* http://www.mrasilainen.com/sarjat/1934/1934.htm
* Laaka -lehdet 1934
Sunitinibi

**Sunitinibi** on levinneen munuaissyövän hoidossa käytettävä lääke. Sitä käytetään myös levinneen pahanlaatuisen ruoansulatuskanavan stroomakasvaimen kohdalla, jos sen hoito imatinibilla ei onnistu. Lääkkeen kauppanimi on Sutent (Pfizer).

Sunitinibi on suun kautta annettava tyrosiinikinaasien inhibiittori. Sen hyvin yleisiä sivuvaikutuksia, joita esiintynee yli yhdellä ihmisellä kymmenestä, ovat muiden muassa pahoinvointi, oksentelu, ripuli, ummetus, iho-oireet, väsymys ja migreeni.

## Lähteet
 

## Aiheesta muualla
* Viralliset sivut 
*PubChem: Sunitinib 
*DrugBank: Sunitinib 
*KEGG: Sunitinib 
*ChemBlink: Sunitinib
Volkswagen Nutzfahrzeuge

**Volkswagen Nutzfahrzeuge** () on saksalaisen Volkswagen Groupin hyötyajoneuvoihin keskittyvä osasto. Se oli ennen osa henkilöautoistaan tunnettua Volkswagenia, mutta on vuodesta 1995 lähtien eriytetty siitä omaksi tytäryhtiökseen. Volkswagen Nutzfahrzeugen pääkonttori sijaitsee Hannoverissa Saksassa ja työntekijöitä sillä oli noin 19&nbsp;400 vuonna 2006.

Volkswagen Nutzfahrzeugen syntyhistoria juontaa legendaariseen Volkswagen Kuplaan, sillä sen rakennetta käytettiin suoraan Ben Ponin vuonna 1947 suunnittelemassa Volkswagenin ensimmäisessä ajoneuvossa. Se sai tunnuksen *Typ 2*, alkuperäinen Kupla oli luonnollisesti *Typ 1*. Tuotannon aloittaminen hyväksyttiin vuonna 1949. Prototyyppi esiteltiin julkisuudessa 12. marraskuuta 1949. Pakettiautomalli tunnetaan nykyään nimellä Volkswagen Transporter. Siihen perustuvat henkilökuljetukseen tarkoitetut mallit ovat Caravelle ja Multivan.

Uusi tehdas Typ 2:n eli Transporterin valmistukseen saatiin vuonna 1956 Hannoveriin, aikaisemmin sitä oli valmistettu Wolfsburgissa.

## Nykyiset mallit
*Volkswagen Amarok
*Volkswagen Caddy
*Volkswagen Caravelle
*Volkswagen Crafter
*Volkswagen Multivan
*Volkswagen Transporter

## Aiheesta muualla

* Kotisivut (saksaksi)
Leland Melvin

**Leland Devon Melvin** (s. 15. helmikuuta 1964) on yhdysvaltalainen insinööri ja NASAn astronautti. 
Hän lensi tehtäväspesialistina avaruussukkula Atlantiksen lennolla STS-122 vuonna 2008 ja lennolla STS-129 vuonna 2009.

Melvin kävi Heritage High Schoolia Lynchburgissa, Virginiassa ja opiskeli University of Richmondissa jalkapallostipendillä, missä hän suoritti kemian alemman korkeakoulutukinnon (B. Sc.). Vuonna 1991 hän suoritti ylemmän korkeakoulututkinnon (M. Sc.) materiaalitieteissä (Materials Science Engineering) Virginian yliopistossa. Melvin pelasi amerikkalaista jalkapalloa laitahyökkääjänä University of Richmondissa 1982–1985. Hänen NFL-uransa päättyi loukkaantumisiin.

Melvin työskenteli NASAn Langley Research Centerissä vuodesta 1989. Vuonna 1994 hän johti Lockheedin ja NASAn yhteisen projektin,  uudelleenkäytettävän X-33 avaruusaluksen toimintakuntoa tarkkailevaa projektia. Hän on perehtynyt valokuitua käyttäviin antureihin.
 
Melvin valittiin NASAn astronauttikoulutukseen kesäkuussa 1998, jonka hän aloitti elokuussa 1998. Hän on toiminut NASAssa ISS:n ja koulutusosaston parissa. Yhtenä NASAn Opettaja - astronautti -ohjelman johtajista Melvin on kiertänyt yhdysvaltalaisia kouluja puhumassa avaruustutkimuksen, tieteen, teknologian, insinööritieteiden ja matematiikan puolesta. Seuraavaksi hän työskenteli NASAssa robotiikan parissa.

Melvin lensi tehtäväspesialistina avaruussukkulalennolla STS-122 (7.-20.2. 2008) viettäen 306 tuntia avaruudessa.

Melvin osallistui tehtäväspesialistina 16. marraskuuta 2009 laukaistulle avaruussukkulalennolle STS-129. 



## Lähteet

## Aiheesta muualla

* NASAn elämäkerta 
*Spacefacts: Leland D. Melvin 
*Melvinin avaruussukkulalentoa STS-129 edeltänyt haastattelu  (15.10.2009) 
*Melvinin avaruussukkulalentoa STS-122 edeltänyt haastattelu  (21.11.2007) 
*Leland Melvin Twitterissä
Maksim Kontsevitš

**Maksim Lvovitš Kontsevitš** (, s. 25. elokuuta 1964) on venäläissyntyinen matemaatikko, jolle myönnettiin Fieldsin mitali vuonna 1998 ja Crafoord-palkinto vuonna 2008. Hän valmistui filosofian tohtoriksi Bonnin yliopistosta vuonna 1992. Kontsevitš on työssään keskittynyt matemaattisen fysiikan geometrisiin osa-alueisiin, erityisesti kvantittumiseen.
The Rugrats Movie – Ipanat elokuva

**The Rugrats Movie – Ipanat elokuva** () on vuonna 1998 ensi-iltansa saanut yhdysvaltalainen animaatioelokuva.

## Äänirooleissa

Muissa rooleissa: Anna-Liisa Vihko, Ulla Renko, Markus Bäckman, Matti Holi ja Mikko Pettinen.

Suomenkielisen version ohjasi Ulla Renko.

## Lähteet